**Урок беларускай мовы ў 4 класе**

**Тэма:** "Займеннік як часціна мовы"

**Мэта:** знаёмства вучняў з асабовымі займеннікамі, іх асаблівасцямі і значэннем у мове.

**Задачы:**

арганізаваць дзейнасць

- па фарміраванню ведаў аб займенніку як часціне мовы;

знаходжанню займеннікаў і слоў, якія яны замяняюць , у сказах і ў вуснай мове;

-узбагачэнню слоўніка навучэнцаў граматычнай тэрміналогіяй

арганізаваць сітуацыі

- для актыўнай пазнавальнай дзейнасці;

- для выбару індывідуальных спосабаў дасягнення мэтаў

стварыць умовы

- для развіцця агульных вучэбных уменняў;

- культуры маўлення;

- для глыбокага асэнсавання значнасці роднай мовы ў грамадзянскім станаўленні асобы вучня

Змест урока

**I.Арганізацыйны этап**

1. **Дэвіз**

Даўгачаканы празвінеў званок -

Цікавы пачынаецца ўрок!

1. **Матывацыя**

Родная мова – наш сябар надзейны,

З табой ніколі мы не будзем сумаваць.

У думках, разважаннях і імкненнях

Мы зможам шмат карыснага пазнаць.

Змест сенняшняга ўрока беларускай мовы накіраваны на далейшае паглыбленне ведаў аб асаблівасцях нашай роднай мовы.

1. **Вызначэнне тэмы**

|  |
| --- |
| 9 1 11 14 6 15 15 10 12 |

* Аб’яднайцеся ў групы, расшыфруйце запіс, выкарыстоўваючы алфавіт.
* Якое слова атрымалася? ( Займеннік).

Так, тэма сенняшняга ўрока: “Займеннік як часціна мовы”.

* Як вы лічыце, для чаго мы павінны вывучаць гэтую тэму? (Адказы вучняў).

1. **Акрэсліванне задач асабовага развіцця**

(Вучні паказваюць узровень уласных ведаў па тэме у спецыяльных табліцах).

* Пашукаем адказы на пытанні па дадзенай тэме.
* Вазьміце карткі, уважліва прачытайце пытанні тэмы, паспрабуйце даць адказ на кожнае з іх у графе: “ Першы этап урока”, выкарыстоўваючы знакі:

**“ +” – ведаю адказ**

**“ –“ – не ведаю**

**“ ?” – цяжка адказаць**

|  |  |  |
| --- | --- | --- |
| № Пытанне тэмы | Першы этап урока | Заключны этап урока |
| 1. Што такое займеннік? 2. Якія займеннікі вы ведаеце? 3. На што ўказваюць займеннікі? 4. Як змяняюцца займеннікі? 5. Якая роля займеннікаў у маўленні? |  |  |

* Звярніце ўвагу на пытанні, побач з якімі вы паставілі знакі “+”, “ –“, “?”.
* Падумайце, што кожны хоча даведацца, чаму навучыцца на сенняшнім уроку? (Адказы вучняў).

На працягу ўрока мы пазнаемімся з асабовымі займеннікамі, паназіраем за абавязкамі, якія яны выконваюць, будзем вучыцца адрозніваць займеннікі паміж сабой, развіваць сваю мову і такім чынам падымемся яшчэ на адну ступеньку школьнай пісьменнасці.

* Я ўпэўнена, што ўсе разам мы пераадолеем любыя цяжкасці і ўсе ў нас

атрымаецца.

**II.Этап актуалізацыі ведаў**

1. **Моўная размінка**

* Правядзем моўную размінку, пагуляем у перакладчыкаў, бо

“ Калі нехта ад мовы сваей адракаецца,

Ен пашкадуе яшчэ і пакаецца,

Ен зразумее: сябе абакраў”.

**старательный**

**главная**

**огромный**

**заботливый**

**цветные**

**ударный**

**старан.ы**

**гало.ная**

**в.лізны**

**кл.патлівы**

**к.л.ровыя**

**на.іскны**

1. **Дыферэнцыраваная работа (па узроўню творчасці)**

* Растлумачце напісанне слоў пры дапамозе картак.
* Аб’яднайцеся ў групы, каб выканаць наступныя заданні:

1 група – выпісаць словы, у якіх супадае колькасць літар і гукаў;

2 група – выпісаць словы, у якіх не супадае колькасць літар і гукаў;

3 група – змяніць словы, дзе колькасць літар і гукаў не супадае так, каб супадала.

Праверым, што ў вас атрымалася. ( 1 і 2 група – самаправерка па эталону, 3 група прадстаўляе вынікі сваей працы).

* У каго былі цяжкасці? Чаму?
* Каму заданне здалося легкім?
* Што дапамагло яго выканаць з легкасцю?

1. **Тэст “Выберы правільны адказ”**

* Звярніце яшчэ раз увагу на словы, запісаныя на дошцы.
* Чым яны падобныя?
* Успомнім усе, што ведаем пра прыметнік, выканаем тэст. Уважліва слухайце выказванні па тэме, вызначайце правільны адказ.

1. Прыметнік – гэта часціна мовы, якая:

а) адказвае на пытанні хто? што? і абазначае прадмет;

б) адказвае на пытанні якая? які? якое? якія? і абазначае прыкмету прадмета;

в) адказвае на пытанні што рабіў? што робіць? і абазначае дзеянне прадмета.

2. У сказе прыметнікі звязаны:

а) з назоўнікамі;

б) з дзеясловамі;

в) з прыслоўямі.

3. Прыметнікі змяняюцца:

а) толькі па ліках;

б) толькі па родах;

в) па ліках і родах у адзіночным ліку.

4. Прыметнікі множнага ліку ў Н.с. маюць канчаткі:

а) –ыя, -ія;

б) – ы, - і;

в) – ае, -ое.

5. Род, лік прыметніка вызначаецца:

а) па роду, ліку і склону назоўніка, да якога адносіцца прыметнік;

б) па пытанню;

в) па канчатку.

- Ці ўсе было зразумела?

- Якое пытанне выклікала ў вас няўпэўненасць?

- Праверым, што ў вас атрымалася.

|  |
| --- |
| **Узаемаправерка па эталону**  **б, а ,в, а, а** |

Мы прыметнік паўтарылі,

Пра яго мы не забылі.

Будзем далей працаваць,

Многа трэба нам пазнаць!

**III.Этап вывучэння новага матэрыялу**

1.**Даследчая работа.** **Самастойнае адкрыццё правіла**

Зараз вы будзеце вынаходцамі, маленькімі даследчыкамі, якія самі раскрываюць тэму ўрока і вырашаюць усе задачы. А я вам буду дапамагаць.

* Для выканання работы аб’яднайцеся ў групы (дыферэнцыяцыя заданняў па аб’ему вучэбнага матэрыялу).
* Прачытайце запісаны на дошцы тэкст.
* Вызначце, які ў ім недахоп?
* Як можна выправіць гэты недахоп?

*Вожык*

*Маша збірала на пасецы суніцы. Пад кусцікам Маша заўважыла вожыка. Вожык ляжаў, звіўшыся ў клубочак і не варушыўшыся.*

1 група - знаходзіць недахопы ў тэксце, замяняючы паўтараючыеся словы іншымі словамі, якія дапамагаюць выправіць недахоп.

2 група - знаходзіць недахопы ў тэксце, замяняючы паўтараючыеся словы іншымі словамі, якія дапамагаюць выправіць недахоп і абмяркоўвае, замест якой часціны мовы выкарыстаны новыя словы.

3 група - знаходзіць недахопы ў тэксце, замяняючы паўтараючыеся словы іншымі словамі, якія дапамагаюць выправіць недахоп і абмяркоўвае, новыя словы называюць прадмет, ці толькі ўказваюць на яго.

* Выслухаем адказ першай групы. Вырашыце самі, хто будзе адказываць.
* Ці згодны астатнія?
* Што можна яшчэ дадаць або паправіць?
* Прачытаем тэкст з тымі папраўкамі, якія вы ўнеслі.

*Вожык*

*Маша збірала на пасецы суніцы. Пад кусцікам* ***яна*** *заўважыла вожыка.* ***Ен*** *ляжаў, звіўшыся ў клубочак і не варушыўшыся.*

Групы прадстаўляюць вынікі сваей работы.

* Якія словы дапамаглі выправіць недахоп?

**яна, ен**

* Замест якой часціны мовы вы выкарысталі словы яна, ен?

**замест назоўнікаў**

* Словы яна, ен называюць прадмет, ці толькі указваюць на яго?

**указваюць на прадмет**

* Як называюцца такія словы?

**займеннікі**

**2. Абагульненне**

Вось і скончылася наша даследчая работа. Я лічу, што ўвогуле мы добра справіліся з гэтай часткай урока. Паспрабуем падвесці некаторыя вывады,

карыстаючыся карткамі-апорамі.

**яна, ен займеннікі**

**замест назоўнікаў**

**указваюць на прадмет**

|  |
| --- |
| **?** |

Параўнайце свой вывад з правілам у падручніку с.127

* Што можна дабавіць? (змяняюцца па ліках).
* Як вы лічыце, ці была наша праца на данным этапе ўрока карыснай?
* Каму было цяжка? У якім месцы?
* Каму было легка? Што дапамагала?

**IV. Этап першаснай праверкі новых ведаў і спосабаў дзейнасці**

1. **Работа па падручніку**

А цяпер будзем вучыцца прымяняць атрыманыя веды, каб выявіць, ці ўсе зразумела.

Абапіраючыся на тэарэтычныя звесткі, выканаем практыкаванні падручніка (па варыянтах):

а) с.126, практ.217

б) с.127, практ.218

(Вучні выконваюць практыкаванні па варыянтах, потым правяраюць работу па эталонах).

* У каго былі цяжкасці?
* Што дапамагала іх пераадолець?
* Як вы лічыце, ці трэба яшчэ ўключаць у змест урокаў падобныя заданні?

1. **Калектыўная работа**

* Я буду называць назоўнікі, а вы замяняйце іх займеннікамі па сэнсу:

сябар (**ен**)

сяброўка (**яна**)

кацяня (**яно**)

вучні (**яны** або **мы**)

Дапоўніце ланцужок асабовымі займеннікамі.

1. **Работа ў парах зменнага састава**

5 6

3 4

1 2

Павучымся адрозніваць займеннікі.

1. З дапамогай якога займенніка чалавек указвае на самаго сябе? (**я**)
2. З дапамогай якога займенніка некалькі чалавек указваюць на сябе? (**мы**)
3. Які займеннік ты ужываеш, калі звяртаешся да некалькіх аднакласнікаў? (**вы**)
4. Які займеннік ты выкарыстоўваеш, калі трэба ўказаць на чалавека, не ўдзельнічаючага ў размове? (**ен, яна**)
5. Які займеннік дапаможа ўказаць на прадмет ніякага роду? (**яно**)
6. З дапамогай якога займенніка можна назваць усіх або многіх аб кім гавораць? (**яны**)
7. **Рэфлексіўная паўза**

Памяняйцеся месцамі тыя:

* хто можа ўпэўнена назваць асабовыя займеннікі;
* хто навучыўся адрозніваць займеннікі паміж сабой;
* хто ведае, як змяняюцца займеннікі;
* хто памятае, на што ўказваюць займеннікі;
* хто зразумеў, якая роля займеннікаў у маўленні;
* каму было цікава працаваць;
* хто лічыць, што праца была карысная.

Сення многа розных слоў

Сталі нашымі з табой.

Будзем далей працаваць,

Многа трэба нам пазнаць.

**V. Этап замацавання новых ведаў і спосабаў дзейнасці**

**1. Дыферэнцыраваная работа** з улікам уласных магчымасцей ( па узроўню творчасці)

Для выканання дальнейшай работы вам неабходна ацаніць свае ўласныя магчымасці па схеме:

|  |
| --- |
| Схема ацэнкі ўласных магчымасцей  Ведаю, магу дапамагчы  + Ведаю  + Магу выканаць, але патрэбна дапамога  ? Сумняваюся  Не ведаю |

Гэта ваш самапрагноз. Мы вернемся да яго пасля таго, як вы выканаеце заданне. Зыходзячы з ацэнкі сваіх магчымасцей, выберыце заданне для дальнейшай работы.

- **работа па картцы**

Прачытайце. Падумайце, што трэба зрабіць, каб аднолькавыя назоўнікі не паўтараліся ў сказах. Перабудуйце сказы, запішыце, займеннікі падкрэсліце.

Другі дзень гудзіць мяцеліца. Мяцеліца замяла вуліцы, дарогі, засыпала кармушкі. Міша і я ўспомнілі пра птушак. Міша і я пайшлі ў сад. Віця пайшоў з намі. Віця вярнуўся па корм. Паўлік з Дзімам прынеслі лесвіцу. Разам зноў адкрылі птушыную сталоўку.

+ - **работа па картцы**

Прачытайце. Вызначце, якія займеннікі трэба ўжыць замест кропак. Запішыце, займеннікі падкрэсліце.

Колькі радасці ад птушак, калі вясной … вяртаюцца з выраю! Каля хаты, у полі, у лесе чуваць іх ласкавы спеў. … не змаўкае ўсю вясну. … люблю слухаць шпакоў, ластавак, жаўрукоў.

+

? - **работа па падручніку с.129, практ.220**

(Вучні выконваюць выбраныя заданні, зыходзячы з ацэнкі сваіх магчымасцей, потым правяраюць работу па эталонах).

**VI. Этап прымянення ведаў і спосабаў дзейнасці**

1. **Самастойная творчая даследчая работа ў групах**

* Вы любіце адгадваць загадкі?
* Прапаную вам загадкі з займеннікамі.
* Аб’яднайцеся ў групы, пашукайце адказы на пытанні.

1. За які займеннік можна схаваць літару ц, каб атрымалася жывела з пароды грызуноў? (за**я**ц)
2. Якія два займеннікі ўтвараюць назоўнік, што псуе дарогі? (**ямы**)
3. З дапамогай якіх трох займеннікаў і прыстаўкі па рукі стануць чыстыя? (па**мытыя**)

* выкананне творчых заданняў у групах;
* праверка вынікаў вучэбнай дзейнасці ў групе (прадстаўнік ад групы прадстаўляе рэзультат творчай работы).

(Для тых, каму цяжка выконваць творчае заданне, настаўнік прапануе

іншае, менш складанае, заданне).

**VII. Этап кантролю і самакантролю**

1. **Самааналіз дзейнасці. Вызначэнне ўзроўню ведаў па тэме**

Наш урок заканчваецца. Давайце ацэнім, ці дастаткова нам той інфармацыі, якую мы атрымалі па тэме.

* Успомніце, якія задачы вы ставілі перад сабой у пачатку ўрока і ці здолелі іх выканаць?
* Вярніцеся да табліцы, прачытайце пытанні і пастаўце знакі “+”, “-“, “?” у апошняй графе.
* Калі вы паставілі ўсе “+” – намалюйце побач сонейка. Малайцы!
* Калі амаль усе “+” – кружок. Нямнога цярплівасці і ўсе атрымаецца.
* Калі ў вас шмат прабелаў і вы яшчэ ў пошуку адказаў, намалюйце дарогу. Па ей вы абавязкова дойдзеце да поспехаў.

**VIII. Этап інфармацыі аб дамашнім заданні**

**1.Асэнсаваны выбар заданняў для дамашняй работы** (дыферэнцыяцыя па ўзроўню цяжкасці)

- Падлічыце колькасць атрыманых балаў.

- Якую адзнаку вы атрымалі?

Хто атрымаў:

9-10 балаў – тэст па тэме

7-8 балаў – с.129, практ.221

менш за 7 балаў – с.128, практ.219

**IX. Этап рэфлексіі**

1. **Самарэгуляцыя ўласных змяненняў у працэсе ўрока**

* Каму ўрок здаўся цяжкім? У якім месцы?
* Што перашкаджала засваенню тэмы?
* Каму было легка?
* Што дапамагала пры вывучэнні тэмы?
* Што вы для сябе адкрылі?

**навучыўся задаволены**

**даведаўся Я зразумеў**

**упэўнены**